Protocol ar gyfer Ymateb Uniongyrchol i Ddigwyddiadau Critigol

|  |  |  |
| --- | --- | --- |
| Bwrdd Diogelu Cwm Taf Morgannwg | Dyddiad: 13 Medi 2022 | Statws: Wedi'i gymeradwyo |
| Awdur: N Kingham - Grŵp Gorchwyl a Gorffen y Grŵp Ymateb Uniongyrchol  | Fersiwn flaenorol: Rhagfyr 2020 | Dyddiad adolygu: Medi 2026 |

1. CYFLWYNIAD

Nod y protocol Ymateb Uniongyrchol i Ddigwyddiadau Critigol yw nodi'r trefniadau yn rhanbarth Cwm Taf Morgannwg er mwyn darparu ymateb cyflym, amlasiantaeth i reoli deilliannau digwyddiadau critigol.

Mae'r protocol yma'n ategu protocolau a phrosesau eraill ac yn eu cefnogi, ond nid yw'n eu disodli, e.e.

* Gweithdrefnau Diogelu Cymru
* Ymateb Gweithdrefnol i Farwolaethau Annisgwyl yn ystod Plentyndod
* Prosesau Cynllunio ar gyfer Argyfyngau
* Digwyddiadau Critigol mewn Ysgolion

**Os oes gyda chi unrhyw ymholiadau ynghylch pa broses y dylid ei defnyddio, e-bostiwch Uned Fusnes y Bwrdd Diogelu: diogelucwmtaf@rctcbc.gov.uk i drafod y mater.**

1. **DIGWYDDIAD CRITIGOL: DIFFINIAD**

Mae modd diffinio digwyddiad critigol (at ddibenion y protocol yma) fel digwyddiad, neu gyfres o ddigwyddiadau;

1. sy'n sydyn, yn annisgwyl a thu hwnt i feysydd profiad dynol cyffredin; **ac**
2. sydd wedi arwain at (neu y gallai fod wedi achosi) marwolaeth, anaf sy'n bygwth bywyd neu nam difrifol a pharhaol i iechyd neu ddatblygiad;  **ac**
3. mae ymateb effeithiol uniongyrchol yn gofyn am waith cydlynu amlasiantaeth i reoli bygythiad, risg, niwed a'r effaith ar grŵp o unigolion a/neu'r gymuned ehangach.
4. **MEINI PRAWF AC AMSERLENNI**

Dylid ystyried Ymateb Uniongyrchol ar gyfer unrhyw ddigwyddiad critigol sy'n bodloni'r diffiniad uchod.

**Os yw'r digwyddiad critigol yn cynnwys marwolaeth annisgwyl plentyn neu berson ifanc o dan 18 oed, yna caiff proses yr Ymateb Gweithdrefnol i Farwolaethau Annisgwyl mewn Plentyndod ei rhoi ar waith a'i blaenoriaethu.** Os caiff angen ei nodi i ddarparu ymateb amlasiantaeth ehangach i reoli bygythiad, risg neu niwed mewn perthynas â grŵp o unigolion (yn ychwanegol at y grŵp cyfoedion uniongyrchol) a/neu'r gymuned ehangach, yna mae modd sefydlu Grŵp Ymateb Uniongyrchol hefyd. Caiff pob achos ei ystyried yn unigol er mwyn nodi sut caiff proses y Grŵp Ymateb Uniongyrchol ei rheoli ochr yn ochr â phroses yr Ymateb Gweithdrefnol i Farwolaethau Annisgwyl o dan yr amgylchiadau yma.

**Gall unrhyw asiantaeth ofyn am Ymateb Uniongyrchol i ddigwyddiad critigol** drwy e-bostio Uned Fusnes Bwrdd Diogelu Cwm Taf Morgannwg: diogelucwmtaf@rctcbc.gov.uk. Yna, rhaid i'r Uned Fusnes drafod a chytuno ag Uwch-arolygydd yr heddlu (neu ddirprwy priodol) a fydd yn gyfrifol am ddod i'r penderfyniad terfynol ynghylch gweithredu'r protocol.

Os oes angen cynnal cyfarfod y Grŵp Ymateb Uniongyrchol, bydd Uwch-arolygydd yr heddlu (neu ddirprwy priodol) yn cadeirio'r cyfarfod. Mewn achosion lle mae angen mewnbwn mwy arbenigol, dylid nodi Cadeirydd arall addas.

***Amserlenni***

Er bod y term uniongyrchol yn cael ei ddefnyddio i ddisgrifio'r ymateb i ddigwyddiadau critigol sy'n dod o dan gwmpas y protocol yma, bydd yr amserlenni go iawn yn amrywio yn dibynnu ar yr achos.

Dylid rhannu gwybodaeth am achos ag asiantaethau cyn gynted ag sy'n ymarferol bosibl ond heb fod yn hwyrach na 2 ddiwrnod gwaith ar ôl i'r digwyddiad critigol ddigwydd. Dylai hyn sicrhau y caiff unrhyw risgiau uniongyrchol i unrhyw unigolyn neu grŵp o unigolion eu nodi'n brydlon.

1. **PROSES YMATEB UNIONGYRCHOL I DDIGWYDDIADAU CRITIGOL**

***Rhoi Gwybod am Ddigwyddiadau a Chadarnhau Ffeithiau***

* Rhaid i'r asiantaeth sy'n atgyfeirio'r achos i'r Uned Fusnes geisio egluro ffeithiau'r sefyllfa cyn belled ag y bo modd ac ystyried y meini prawf ar gyfer gweithredu'r Ymateb Uniongyrchol yn y lle cyntaf. Dylai'r asiantaeth ystyried ei gweithdrefnau deddfwriaethol ei hun sy'n benodol i rai proffesiynau
* Ar yr un pryd, dylid ystyried atgyfeiriad diogelu o dan Weithdrefnau Diogelu Cymru

***Casglu Gwybodaeth***

* Mewn achosion lle mae'n amlwg bod y digwyddiad yn bodloni'r diffiniad ar gyfer ymateb uniongyrchol, caiff cyfarfod y Grŵp Ymateb Uniongyrchol ei gynnal
* Mewn rhai achosion, ac o ganlyniad i'r digwyddiad critigol, mae'n bosibl na fydd y risgiau i unigolion na'r effaith ar y gymuned ehangach yn eglur. O dan yr amgylchiadau yma, mae'n bosibl y bydd Uwch-arolygydd yr heddlu am gasglu gwybodaeth yn electronig cyn dod i benderfyniad ynghylch yr angen i gynnal cyfarfod y Grŵp Ymateb Uniongyrchol
* Bydd Uwch-arolygydd yr heddlu a'r asiantaeth atgyfeirio (os nad hon yw'r heddlu) yn rhoi'r holl wybodaeth am unrhyw unigolion neu grwpiau y mae'r digwyddiad critigol yn effeithio arnyn nhw i Uned Fusnes Bwrdd Diogelu Cwm Taf Morgannwg
* Bydd Uned Fusnes Bwrdd Diogelu Cwm Taf Morgannwg yn cwblhau'r templed Camau Gweithredu yn Atodiad 3 gan ddefnyddio'r wybodaeth sydd wedi'i darparu ac yn ei rannu â'r pwyntiau cyswllt rhanbarthol a lleol perthnasol i'w gwblhau o fewn 1 diwrnod gwaith
* Bydd Uwch-arolygydd yr heddlu'n cael yr wybodaeth, gan ddod i benderfyniad terfynol ynghylch a yw'r risgiau a'r effaith yn cael eu rheoli'n briodol neu a fyddai'r achos yn elwa ar gynnal cyfarfod y Grŵp Ymateb Uniongyrchol

***Cynnal Cyfarfod y Grŵp Ymateb Uniongyrchol***

* Bydd Uned Fusnes Bwrdd Diogelu Cwm Taf Morgannwg yn gyfrifol am gynnal cyfarfod y Grŵp Ymateb Uniongyrchol
* Caiff yr holl asiantaethau partner perthnasol sydd angen cymryd rhan yn y cyfarfod eu gwahodd drwy e-bost, ac yna drwy gais electronig. Ddylai nifer y bobl sy'n mynychu ddim bod yn ormodol a dylid ei chyfyngu i'r rheiny sy'n darparu gwybodaeth ac sy'n gallu cytuno ar gamau gweithredu ar ran eu hasiantaeth
* Mae rhestr manylion Un Man Cyswllt asiantaethau ar gael yn Atodiad 2. Mae'n ofynnol i asiantaethau nodi unrhyw unigolion eraill y mae angen eu gwahodd, yn ddibynnol ar yr achos
* Rhaid i'r Cadeirydd gytuno ar unrhyw sesiynau briffio i weithwyr proffesiynol/staff cyn cynnal cyfarfod y Grŵp Ymateb Uniongyrchol. Bydd angen i'r Uwch-arolygydd/Cadeirydd y Grŵp Ymateb Uniongyrchol gytuno ar unrhyw sesiynau briffio'r cyfryngau a rhoi gwybod i Swyddog(ion) y Wasg perthnasol yn yr asiantaeth(au) dan sylw cyn cynnal cyfarfod y Grŵp

***Cyn Cyfarfod y Grŵp Ymateb Uniongyrchol***

* Dylai asiantaethau unigol nodi'r rheiny sydd agosaf at destun/destunau'r achos. Byddai modd i hyn gynnwys y teulu, ffrindiau, cariad, cydweithwyr, aelodau clwb, timau/carfanau, staff, ac ati
* Dylai asiantaethau unigol hefyd nodi unrhyw unigolion eraill y gallai'r digwyddiad yma effeithio arnyn nhw a allai gynyddu lefel eu risg o bosibl
* I'r unigolion hynny sydd ddim yn hysbys i'r gwasanaethau, mae angen ystyried darparu cefnogaeth i'r gymuned ehangach, yn enwedig ar gyfer y grwpiau hynny sydd wedi'u nodi'n rhai sy'n wynebu risg uwch

***Cyfarfod y Grŵp Ymateb Uniongyrchol***

* Bydd Cadeirydd y Grŵp Ymateb Uniongyrchol yn amlinellu nod a chynnwys y cyfarfod (mae'r datganiad wedi'i gynnwys yn rhan o'r agenda yn Atodiad 3)
* Bydd gofyn i'r heddwas sy'n bresennol ddarparu trosolwg byr o'r digwyddiad critigol a, lle bo hynny'n bosibl, darparu rhestr o'r unigolion hynny sydd wedi'u heffeithio o bosibl. Gall hyn gynnwys y teulu, ffrindiau ac eraill (gan gynnwys, er enghraifft, tystion i'r digwyddiad) a allai fod angen cefnogaeth arnyn nhw yn dilyn y digwyddiad critigol
* Bydd pob asiantaeth yn rhannu unrhyw wybodaeth sydd gyda nhw am bob un o'r unigolion neu'r grwpiau sydd wedi'u nodi, a lle bo angen, yn darparu gwybodaeth am unrhyw unigolion neu grwpiau eraill sydd wedi'u heffeithio o bosibl. **Dylid cyflwyno gwybodaeth nad oes modd cael gafael arni adeg y cyfarfod i'r Uned Fusnes cyn pen 2 ddiwrnod gwaith ar ôl cynnal y cyfarfod**
* Dylid nodi a thrafod y risgiau ar gyfer pob unigolyn a chytuno ar gamau gweithredu i liniaru unrhyw risgiau a/neu effaith. Caiff y camau gweithredu yma eu dyrannu i'r asiantaethau perthnasol sy'n ymwneud â'r achos
* Mae angen rhoi gofal unigolion sydd eisoes yn destun Cynlluniau Gofal a Chefnogaeth, Cynlluniau Amddiffyn Plant, Cynlluniau Amddiffyn Oedolion neu sy'n Derbyn Gofal yn rhan o'r system yna yn nwylo'u gweithiwr allweddol yn ffurfiol i sicrhau bod eu hanghenion unigol yn cael eu diwallu
* Lle y bo'n briodol, bydd y Grŵp Ymateb Uniongyrchol yn pennu'r asiantaeth a fydd yn gweithio gyda Swyddog Cyswllt Teuluoedd yr Heddlu (PFLO), os caiff un ei benodi, i sefydlu cyswllt â'r teulu
* Dylai pob asiantaeth ystyried sut y gallan nhw gyfrannu cymorth a chefnogaeth eu hunain i ddiwallu'r anghenion sydd wedi'u nodi, neu drwy alluogi asiantaethau eraill i wneud hynny
* Bydd angen i sefydliadau hefyd ystyried unrhyw adnoddau ychwanegol sydd eu hangen i gefnogi proses y Grŵp Ymateb Uniongyrchol i sicrhau caiff gwasanaethau eu cynnal wrth ddarparu cefnogaeth mewn ymateb i angen wedi'i nodi'n lleol yn sgil digwyddiad
* Dylai pwynt cyswllt cyntaf asiantaethau fod yn effro i wasanaethau perthnasol y bydden nhw'n gallu cyfeirio unrhyw ymholiadau atyn nhw
* Bydd raid trefnu dyddiad ac amser ar gyfer y cyfarfod nesaf
* Ar ôl pob cyfarfod, dylid cymryd camau gweithredu yn ôl yr hyn a gafodd ei gytuno yng nghyfarfod y Grŵp Ymateb Uniongyrchol. Caiff hyn ei gydlynu gan Uned Fusnes Bwrdd Diogelu Cwm Taf Morgannwg
* Bydd cyfarfodydd dilynol yn cael eu cynnal hyd nes bod y Cadeirydd yn fodlon bod y Grŵp Ymateb Uniongyrchol wedi mynd i'r afael â phob cam gweithredu. Yng nghyfarfod olaf y Grŵp Ymateb Uniongyrchol, caiff strategaeth ymadael ei llunio i fynd i'r afael â gofal i'r teulu, ffrindiau a staff lle bo hynny'n briodol. Caiff y strategaeth ei rheoli gan y gwasanaethau prif ffrwd
* Caiff ystyriaeth ei rhoi hefyd i gyflwyno atgyfeiriad ar gyfer adolygiad achos ffurfiol, e.e. Adolygiad Arfer Oedolion, Adolygiad Arfer Plant, Adolygiad Dynladdiad Domestig
* Dylai asiantaethau gadw cofnodion cywir er mwyn casglu gwybodaeth berthnasol ynghyd i hwyluso adolygiad os oes angen

***Briffio staff***

* Bydd y Grŵp Ymateb Uniongyrchol yn cytuno ar y penderfyniad ynghylch pwy fydd yn briffio staff a chynnwys y brîff
* Bydd pob asiantaeth yn cymryd cyfrifoldeb am friffio staff fel sy'n briodol. Caiff gwybodaeth ffeithiol ei darparu, ynghyd ag amlinelliad o'r camau gweithredu i'w cymryd a gan bwy
* Caiff gwybodaeth ei darparu ynghylch cefnogi unigolion, gan gynnwys gwybodaeth ymarferol am yr hyn i'w ddweud a'r dangosyddion risg i fod yn effro iddyn nhw a allai nodi'r angen am gymorth ychwanegol, ac ati
* Mae gan asiantaethau gyfrifoldeb i sicrhau bod staff sy'n mynychu'r cyfarfod Grŵp Ymateb Uniongyrchol neu'n delio â'r digwyddiad critigol, yn cael yr holl gymorth sydd ei angen arnyn nhw ac yn deall y pwrpas

***Gwybodaeth ychwanegol ynghylch cefnogi pobl sydd wedi'u heffeithio pan fydd ymchwiliad troseddol parhaus.***

* Bydd y Grŵp Ymateb Uniongyrchol yn cytuno ar y penderfyniad ynghylch pwy fydd yn briffio'r rheiny sydd wedi'u heffeithio a chynnwys y brîff
* Caiff systemau cymorth ffurfiol eu rhoi ar waith cyn y sesiwn friffio
* Caiff gwybodaeth ffeithiol am y digwyddiad ei rhannu ag unigolion sydd wedi'u heffeithio, yn ôl yr hyn sydd wedi'i gytuno gan y Grŵp Ymateb Uniongyrchol
* Caiff gwybodaeth am y gefnogaeth sydd ar gael ei darparu'n rhan o'r sesiwn friffio
* Rhaid i asiantaethau ystyried materion/gwahaniaethau diwylliannol a chrefyddol a digwyddiadau arwyddocaol/penodol a dylen nhw ystyried goblygiadau bai posibl
* Dylid rhoi gwybodaeth i unigolion sydd wedi'u heffeithio mor gynnar â phosibl (er enghraifft, nid ar ddiwedd y diwrnod ysgol)
* Dylai staff yn yr ysgol neu staff preswyl fonitro ymatebion cyntaf yr unigolion sydd wedi'u heffeithio a darparu cefnogaeth briodol, gan roi'r cyfle iddyn nhw drafod eu teimladau, ac ati, yn ôl eu dymuniad
* Mae angen i asiantaethau ystyried rhoi gwybod i'r bobl sydd agosaf at y rheiny sy'n gysylltiedig â'r digwyddiad cyn dweud wrth eraill er mwyn lleihau'r effaith a sicrhau'r gallu i ddarparu cefnogaeth
* Dylai staff fod yn effro i'r ffaith fod galar yn effeithio ar wahanol bobl mewn ffyrdd gwahanol. Mae'n bosibl nad y rheiny sydd agosaf at yr unigolyn dan sylw fydd o reidrwydd y rheiny a fydd yn gofidio fwyaf

***Ôl-drafod gyda'r Staff yn dilyn proses cyfarfod y Grŵp Ymateb Uniongyrchol***

* Bydd asiantaethau unigol yn cymryd cyfrifoldeb i ôl-drafod gyda'r staff er mwyn adolygu eu hymateb i'r digwyddiad critigol ac egluro'r dysgu sy'n deillio o'r broses a'r camau pellach i'w cymryd
* Rhaid i wasanaethau unigol fod yn effro i fewnbwn eu staff a'u barn ar ddarparu'r gefnogaeth honno, gan sicrhau bod modd i'r staff gael gafael ar gymorth iddyn nhw eu hunain
1. **RHEOLI DIGWYDDIADAU AR RADDFA FWY**

Byddai modd i hyn gynnwys:

* Nodi clwstwr o ddigwyddiadau
* Nodi'n seiliedig ar nifer y digwyddiadau sy'n digwydd yn lleol, amserlen y digwyddiadau a pha mor agos ydyn nhw (yn ddaearyddol ac yn gymdeithasol)
* Bydd angen ystyried digwyddiadau sy'n digwydd mewn ardaloedd cyfagos a'r posibilrwydd y bydd achos unigol yn lleol yn rhan o glwstwr mewn ardal sy'n ffinio, neu i'r gwrthwyneb

Ar ôl nodi clwstwr o ddigwyddiadau

* Mewn rhai achosion, e.e. amheuaeth o hunanladdiad, efallai y bydd angen i'r Grŵp Ymateb Uniongyrchol gwrdd yn ddyddiol i fonitro'r sefyllfa a sicrhau bod gwasanaethau/gweithgareddau cymorth ac atal priodol ar waith
* Bydd y gwaith yn canolbwyntio'n fwy manwl ar ddarparu cefnogaeth i'r rheiny sydd wedi'u nodi eu bod yn wynebu risg ac i'r gymuned ehangach yn gyffredinol
* Byddai clwstwr o ddigwyddiadau yn sbarduno ymateb rhyngasiantaeth uwch sy'n ei gwneud yn ofynnol i staff ar lefel strategol gwrdd yn rheolaidd, a hynny'n ychwanegol at gyfarfod y Grŵp Ymateb Uniongyrchol
* Bydd y grŵp strategol yn adolygu gwybodaeth y mae'r Grŵp Ymateb Uniongyrchol yn ei darparu, gan gynnwys camau gweithredu sydd wedi'u cymryd. Hefyd, bydd yn ystyried, er enghraifft, dyrannu adnoddau i sicrhau bod gwasanaethau ar gael i gefnogi anghenion lleol a bydd yn mynd ati'n rhagweithiol i atal digwyddiadau pellach
1. **Y Cyfryngau**
* Bydd y Grŵp Ymateb Uniongyrchol yn trafod materion yn ymwneud â'r cyfryngau ac yn cytuno arnyn nhw
* Bydd y Grŵp Ymateb Uniongyrchol yn cytuno ar un man cyswllt ar gyfer holl ymholiadau'r cyfryngau
* Dylai datganiadau i'r wasg gynnwys gwybodaeth am rifau ffôn a gwefannau cymorth priodol
* Mae'n bwysig cynnal trafodaeth â'r teulu cyn rhyddhau unrhyw wybodaeth i'r cyfryngau fel eu bod yn effro i'r wybodaeth a gaiff ei darparu ac yn cytuno arni
* Os bydd clwstwr o ddigwyddiadau, bydd y grŵp strategol yn cytuno ar sut i reoli'r cysylltiadau â'r cyfryngau
* Bydd angen i Gadeirydd Bwrdd Diogelu Cwm Taf Morgannwg gytuno ar unrhyw ddatganiadau i'r wasg a'r cyfryngau
1. **Llywodraethu ac Atebolrwydd**
* Bydd Uned Fusnes Bwrdd Diogelu Cwm Taf Morgannwg yn cadw cofnod o holl gyfarfodydd y Grŵp Ymateb Uniongyrchol, gan gynnwys cadw'r holl gofnodion
* Caiff cynnwys y cofnodion ei ddatgelu gyda chaniatâd Cadeirydd/Uwch-arolygydd y Grŵp Ymateb Uniongyrchol a Chadeirydd Bwrdd Diogelu Cwm Taf Morgannwg
* Caiff deilliant cyfarfodydd y Grŵp Ymateb Uniongyrchol ac unrhyw ddysgu sy'n deillio ohonyn nhw eu hadrodd i grŵp adolygu hunanladdiad Bwrdd Diogelu Cwm Taf Morgannwg
* Hefyd, mae modd cynnwys gwybodaeth sy'n ymwneud â marwolaethau sy'n gysylltiedig â chyffuriau yn rhan o gyfarfodydd, a hynny'n rhan o'r Protocol Marwolaethau sy'n Gysylltiedig â Chyffuriau

Efallai y bydd angen ailymgynnull y Grŵp Ymateb Uniongyrchol ar achlysuron yn y dyfodol sy'n cyd-fynd â digwyddiadau arwyddocaol, e.e. pen-blwydd y digwyddiad, ac ati.

**Atodiad 1 – Siart Lif**

**Digwyddiad neu gyfres o ddigwyddiadau wedi'u nodi**

**Disgwylir i'r Grŵp Ymateb Uniongyrchol wneud y canlynol:**

**Cadarnhau'r holl wybodaeth sy wedi dod i law a nodi'r risg ar gyfer pob unigolyn**

**Cytuno ar y cymorth sydd ei angen a nodi cyfrifoldeb**

**Trafod a chytuno ar y camau nesaf a chyfarfodydd y dyfodol**

Yr Uned Fusnes i gydlynu ymatebion yr holl asiantaethau

Nodi'r unigolion sydd agosaf at yr unigolyn/unigolion

Nodi unigolion eraill sydd mewn perygl a'r unigolion a oedd yn rhan o'r digwyddiad uniongyrchol

Cyfeirio at brotocolau neu brosesau perthnasol eraill e.e. Gweithdrefnau Diogelu Cymru, PRUDIC,

Cynllunio mewn Argyfwng, Digwyddiadau Critigol mewn Ysgolion

Ymgynnull Cyfarfod Grŵp Ymateb Uniongyrchol

Gwybodaeth i gael ei rhannu trwy e-bost

Asiantaethau i nodi cyfranogiad a pha gamau/cymorth mae modd iddyn nhw ddarparu

Yr Uned Fusnes i gysylltu ag Uwcharolygydd yr Heddlu

E-bostiwch yr Uned Fusnes diogelucwmtaf@rctcbc.gov.uk

A yw'n bodloni'r diffiniad (sy wedi'i amlinellu yn Adran 2 o'r Protocol)?

**Atodiad 2 - UN MAN CYSWLLT ASIANTAETHAU**

|  |
| --- |
| **PRIF BWYNTIAU CYSWLLT RHANBARTHOL** |
| Uwch-arolygydd yr HeddluSwyddog Ymchwilio | Heddlu De Cymru |
| Rheolwr Busnes  | Uned Fusnes Bwrdd Diogelu Cwm Taf Morgannwg |
| Pennaeth Diogelu  | Bwrdd Iechyd Cwm Taf Morgannwg |
| Rheolwr Datblygu Gofal Sylfaenol | Bwrdd Iechyd Cwm Taf Morgannwg |
| Rheolwr Gwasanaethau Iechyd Meddwl Plant a'r Glasoed (‘CAMHS’) | Bwrdd Iechyd Cwm Taf Morgannwg |
| Prif Weithredwr  | MIND Cwm Taf Morgannwg |
| **PRIF BWYNTIAU CYSWLLT LLEOL**  |
| Cydlynydd Gwasanaeth Cwnsela  | Darparwr wedi'i gomisiynu gan yr Awdurdod Lleol |
| Pennaeth Gwasanaeth Troseddau'r Ifainc | Cwm Taf neu Ben-y-bont ar Ogwr |
| Gwasanaeth Seicoleg Addysg | Yn benodol i'r Awdurdod Lleol  |
| Gwasanaethau i Bobl Ifainc  | Yn benodol i'r Awdurdod Lleol  |
| Swyddog Arweiniol y Garfan Cyfathrebu | Awdurdod Lleol neu Fwrdd |
| Swyddog Arweiniol y Garfan Diogelu (neu ddirprwy enwebedig) - Gwasanaethau i Blant \* | Yn benodol i'r Awdurdod Lleol  |
| Swyddog Arweiniol y Garfan Diogelu - Gwasanaethau i Oedolion  | Yn benodol i'r Awdurdod Lleol  |
| Cynrychiolydd y Gwasanaeth Iechyd Meddwl i Oedolion | Bwrdd Iechyd Cwm Taf Morgannwg |
| Uwch-reolwr y Gwasanaeth Iechyd Meddwl  | Bwrdd Iechyd Cwm Taf Morgannwg |

\*os yw'r Adran yn canfod drwy ymholiadau cychwynnol bod yna achosion yn ymwneud â phlant ar waith eisoes, yna dylid gwahodd y Rheolwr perthnasol i fynychu hefyd

|  |
| --- |
| **PWYNTIAU CYSWLLT RHANBARTHOL A LLEOL YCHWANEGOL YN DIBYNNU AR YR ACHOS** |
| Uwch-reolwr | Y Gwasanaeth Prawf Cenedlaethol  |
| Ditectif Arolygydd (Uned Diogelu'r Cyhoedd) | Heddlu De Cymru |
| Cydlynydd Camddefnyddio Sylweddau | Cwm Taf Morgannwg |
| Uwch-reolwr | Ymddiriedolaeth Gwasanaethau Ambiwlans Cymru |
| Cynrychiolydd Partneriaeth Cymunedau Diogel (yn ymwneud â Materion Tai a Diogelu'r Cyhoedd)  | Yn benodol i'r Awdurdod Lleol  |
| Pennaeth  | Yr ysgol berthnasol |

**ATODIAD 3 - AGENDA, DATGANIAD O GYFRINACHEDD, COFNOD PRESENOLDEB A RHESTR CAMAU GWEITHREDU**

|  |
| --- |
| **AGENDA****CYFARFOD Y GRŴP YMATEB UNIONGYRCHOL**  |

**Dyddiad ac Amser**

**Lleoliad**

**1. Croeso a Chyflwyniadau**

**2. Amlinellu diben y cyfarfod:**

Diben y cyfarfod yma yw ystyried [*digwyddiad critigol*] a rheoli unrhyw fygythiad, risg neu niwed i unigolion a/neu'r gymuned ehangach.

Mae cynnwys y cyfarfod yma a'r cofnodion yn gyfrinachol a ddylen nhw ddim cael eu rhannu y tu hwnt i'r cyfarfod yma heb ganiatâd y Cadeirydd. Mae modd i'r cofnodion fod yn destun ceisiadau am ddatgeliad o dan y Rheoliadau Diogelu Data Cyffredinol. Bydd pob cais yn cael ei ystyried yn ôl ei rinweddau a gyda chytundeb y Cadeirydd.

Nod y cyfarfod fydd adlewyrchu bod pob unigolyn y mae trafodaeth wedi bod amdanyn nhw wedi'i drin yn deg, gyda pharch a heb wahaniaethu amhriodol. Rhaid i bawb sy'n mynychu'r cyfarfod rannu'r holl fanylion sydd gyda nhw mewn perthynas â'r unigolion dan sylw er mwyn sicrhau bod modd i ni nodi lefelau risg a chytuno ar gefnogaeth briodol i ddiwallu eu hanghenion.

Dylai pawb sy'n mynychu gofio y gallai unrhyw beth a gaiff ei ddatgelu yn ystod y cyfarfod gael ei ddefnyddio'n rhan o ymchwiliad troseddol.

Yn ystod y cyfarfod mae'n bosibl caiff gwybodaeth ei rhannu a allai beri gofid i rai pobl neu a allai fod yn anodd ei derbyn. Yn rhan o'r gwaith yma, rydyn ni i gyd yn cydnabod bod dim modd i ni gael pethau'n iawn bob amser, ond byddwn ni'n ymdrechu i wneud y nifer leiaf o gamgymeriadau ag sy'n bosibl.

Bydd y cyfarfod yn gwneud argymhellion i asiantaethau eu cwblhau.

**3. Uwch Swyddog Ymchwilio i gyflwyno'i adroddiad**

**4. Rhannu gwybodaeth hysbys**

**a. Ystyried cysylltiadau â digwyddiadau diweddar eraill er mwyn nodi datblygiad clwstwr posibl**

**b. Ystyried cysylltiadau â phrosesau eraill (e.e. Amddiffyn Plant, Amddiffyn Oedolion)**

**5. Nodi'r risgiau a chamau lliniarol ar gyfer pob unigolyn neu grŵp**

**6. Penderfynu ar yr angen am sesiwn friffio, cwnsela a chymorth arall**

**7. Nodi unigolyn/unigolion cyfrifol ac amserlenni ar gyfer tasgau unigol, a chytuno arnyn nhw**

**8. Diogelu gwasanaethau rheng flaen**

**9. Ymateb y cyfryngau**

**10. Unrhyw faterion eraill**

**11. Amser a lleoliad y cyfarfod nesaf**

|  |
| --- |
| **Cofnod Presenoldeb y Grŵp Ymateb Uniongyrchol** |

Achos:

Dyddiad:

Amser:

Lleoliad:

**Pan fyddwch chi'n llofnodi'r daflen bresenoldeb rydych chi'n cytuno â'r datganiad cyfrinachedd canlynol. Dylai pob asiantaeth sicrhau bod y cofnodion yn cael eu cadw'n gyfrinachol a'u cyfyngu mewn modd priodol.**

Mae cynnwys y cyfarfod yma a'r cofnodion yn gyfrinachol a ddylen nhw ddim cael eu rhannu y tu hwnt i'r cyfarfod yma heb ganiatâd y Cadeirydd.

Nod y cyfarfod fydd adlewyrchu bod pob unigolyn y mae trafodaeth wedi bod amdanyn nhw wedi'i drin yn deg, gyda pharch a heb wahaniaethu amhriodol. Rhaid i bawb sy'n mynychu'r cyfarfod rannu'r holl fanylion sydd gyda nhw mewn perthynas â'r unigolion dan sylw er mwyn sicrhau bod modd i ni nodi lefelau risg a chytuno ar gefnogaeth briodol i ddiwallu eu hanghenion.

Dylai pawb sy'n mynychu gofio y gallai unrhyw beth a gaiff ei ddatgelu yn ystod y cyfarfod gael ei ddefnyddio'n rhan o ymchwiliad troseddol.

Yn ystod y cyfarfod mae'n bosibl caiff gwybodaeth ei rhannu a allai beri gofid i rai pobl neu a allai fod yn anodd ei derbyn. Yn rhan o'r gwaith yma, rydyn ni i gyd yn cydnabod bod dim modd i ni gael pethau'n iawn bob amser, ond byddwn ni'n ymdrechu i wneud y nifer leiaf o gamgymeriadau ag sy'n bosibl.

|  |  |  |
| --- | --- | --- |
| **Enw** | **Rôl/Teitl Swydd a Manylion Cyswllt ar gyfer derbyn cofnodion (Nodwch eich dewis - e-bost diogel neu ar bapur)** | **Llofnod** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

 **PROTOCOL AR GYFER YMATEB UNIONGYRCHOL I DDIGWYDDIADAU CRITIGOL**

**Rhestr Camau Gweithredu y Grŵp Ymateb Uniongyrchol**

**Mewn perthynas â: (Nodwch Enw, Rhyw, Dyddiad Geni, Oedran, Cyfeiriad)**

|  |
| --- |
| **CRYNODEB BYR O'R AMGYLCHIADAU** |
|  |
| **DULL** | **CYFEIRIADEDD RHYWIOL** | **TREFNIADAU O RAN CARTREF** | **STATWS CYFLOGAETH A SWYDD** |
|  |  |  |  |

|  |  |  |
| --- | --- | --- |
| **GWASANAETH** | **YN RHAN O BETHAU AR HYN O BRYD – MANYLION**  | **ARFER BOD YN RHAN O BETHAU – MANYLION** |
| **IECHYD MEDDWL (LRI, SBAR)** |  |  |
| **IECHYD ARALL, e.e. Meddyg Teulu** |  |  |
| **GWASANAETHAU I OEDOLION** |  |  |
| **HEDDLU (RUI, PB, CB)** |  |  |
| **GWASANAETHAU I BLANT** |  |  |
| **CAMDDEFNYDDIO SYLWEDDAU** |  |  |
| **GWASANAETH PRAWF** |  |  |
| **ADDYSG** |  |  |
| **GWASANAETHAU CWNSELA** |  |  |
| **ARALL (nodwch)** |  |  |

|  |
| --- |
| **SBARDUNAU/ARWYDDION** |
| **PROBLEMAU PERTHYNAS** | **ARIANNOL/ COLLI SWYDD** | **POEN TYMOR HIR** | **SALWCH/ DIAGNOSIS** | **YNYSIG** | **PROFEDIGAETH** | **CYFLAWNWR TRAIS YN Y CARTREF**  | **DIODDEFWR TRAIS YN Y CARTREF** | **CYNHALIWR** | **CEISIADAU BLAENOROL** |
|  |  |  |  |  |  |  |  |  |  |

| **UNIGOLION/GRWPIAU SY WEDI CAEL EU HEFFEITHIO A CHAMAU GWEITHREDU SY WEDI'U CYTUNO** |
| --- |
| **YR UNIGOLYN SY'N WYNEBU RISG** | **PERTHYNAS** | **DISGRIFIAD O'R RISGIAU** | **CAMAU GWEITHREDU GOFYNNOL/MESURAU I LINIARU RISGIAU** | **SEFYDLIAD CYFRIFOL** | **DYDDIAD Y DIWEDDARIAD AR GYNNYDD/ADRODDIAD DILYNOL** |
|  |  |  |  |  |  |
|  |  |  |  |  |  |

**DYDDIAD Y CYFARFOD NESAF:**